Naturnationalpark Almindingen
Naturnationalpark Almindingen er en naturnationalparkomfatter cirka 1.150 hektar midt på Bornholm, der primært udgøres af nåle- og løvskov, og  er en del af det store
skovkompleks Almindingen på 6-7.000 ha. Ekkodalens karakteristiske sprækkedalsformation ligger i  parken der også rummer  både løv- og nåleskov samt lysåbne
naturtyper med myr (sjapvandet tørveholdig mose), moser,
sumpe, kær samt våde og tørre enge og overdrev. Området omlægges til urørt skov og helårsgræsning. Parken er etableret i henhold  til Lov 1177 af 8. juni 2021 (Adgang til etablering af naturnationalparker og obligatorisk digital kommunikation m.v.)

Nationalpark
IUCN (International Union for the Conservation of Nature) har tildelt Naturnationalpark Almindingen  den internationale nationalparkbetegnelse: forvaltningskategori II Nationalpark,

Hegn
Der opsættes et 16,5 km langt robust hegn om hele parken med en højde på ca. 2,35 m, af samme type som det hegn, der i dag afgrænser Bisonskoven, der er et 200 hektar stort område af statsskoven, hvor  Naturstyrelsen i 2012 udsatte syv europæiske bisoner, en flok der siden er vokset, og vil blive supleret med individer fra andre bestande.

Friluftsliv
Der afsættes fem millioner kroner til friluftslivet og nye friluftsfaciliteter i den nye naturnationalpark. Der etableres bl.a. tre korte, en mellemlang og en lang, markerede vandreruter i området, og der vil blive muligheder for at overnatte i shelters i området.

Se også
Naturnationalparker

Kilder og henvisninger

Almindingen bliver naturnationalpark
BornholmNationalparker i Danmark
Alminingen